《芝云堂分韵 得玉字》
清代·顾衡

今日新雨霁，山光净如沐。
晚香浮水花，秋声在庭竹。
高堂张绮浮，谈笑皆雍穆。
兴酣杂觥筹，诗成粲珠玉。
清时多遗才，白驹在空谷。
今者不为乐，逝者良不复。
呜呜咽洞箫，袅袅度清曲。
更待月明生，金尊照醽醁。

作者简介：清江苏娄县人，字孝持，一字霍南。贡生。官临淮训导。善书、画、诗。